Wat glo ons? – Sunwardpark Baptistekerk
Hierdie gemeente onderskryf die “1689 Baptist Confession of Faith” en die geloofsbelydenis soos vervat in die boek ‘So Glo Ons’. Wat hier volg, is ‘n kort beskrywing van wat ons glo.
1.3 Ons glo in die absolute Godheid van Jesus Christus en dat Hy ook volkome mens was. Ons glo: dat Jesus voor Sy vleeswording in heerlikheid by die Vader was; dat Jesus gebore is uit ‘n maagd; dat Hy sondeloos was; dat Hy in ons plek gesterf het aan die kruis; dat Hy (liggaamlik) uit die dood opgestaan het; dat Hy triomfantlik opgevaar het na die hemel; dat Hy tans vir ons as Middelaar intree by die Vader; en dat Hy weer in persoon sal kom.
1.9 Ons glo dat die plaaslike gemeente ‘n gemeenskap is van gelowiges in Christus wat weergebore is, geroep is uit die wêreld en afgesonder is vir Jesus Christus en vrywillig onderhewig is aan die bediening van die Woord van God wat tot opbou is van die liggaam (lede) en wat lei tot die verkondiging van die geloof wat bevestig en bely word in die ordinansies (die Doop en die Nagmaal). Ons glo in die outonomie van die plaaslike gemeente, wat sy Godgegewe gawes, bevele en voorregte beoefen onder die Heerskap van Christus, die Hoof van die Kerk. Ons glo dat die Kerk se amptenare die Ouderlinge en die Diakens is.
By leon	9:00 pm